b'\n_START_ARTICLE_\n\xc5\xa0tefan \xc5\xbdemli\xc4\x8d\n_START_SECTION_\n\xc5\xbdivljenjepis\n_START_PARAGRAPH_\n\xc5\xbdemli\xc4\x8d se je rodil v Murski Soboti o\xc4\x8detu Jo\xc5\xbeefu \xc5\xbdemlit\xc5\xa1u (sic!), ki je bil \xc4\x8devljar in materi Ani Karlovi\xc4\x8d. Osnovno \xc5\xa1olo je obiskoval v K\xc5\x91szegu, pri Benediktincih pa je opravil \xc5\xa1tiri latinske razrede. Potem je \xc5\xa1tudiral bogoslovje v Sombotelu (Szombathely). Za zadnji letnik bogoslovja se je u\xc4\x8dil sam._NEWLINE_20. julija 1863 je bil posve\xc4\x8den v duhovnika, nato pa je bil \xc5\xa1tirinajst mesecev kaplan v Dolnji in Gornji Lendavi (tukaj od 17. januarja, 1. oktobra 1864 pri \xc5\xbeupniku Jo\xc5\xbeefu \xc5\xa0iftarju). Od 4. oktobra 1864, do leta 1868 je deloval v Beltincih, kasneje pa dve leti \xc5\xa1e v Lendavi._NEWLINE_Od 1. julija 1870 bil \xc5\xbeupnik na Dolnjem Seniku, pri Mono\xc5\xa1tru (Slovensko Porabje)._NEWLINE_Na Dolnjem Seniku je dokon\xc4\x8dal delo N\xc3\xa1vuk od szv\xc3\xa9toga potrdjeny\xc3\xa1 szvesztva, ki ga je za\xc4\x8del pisati v Beltincih in leta 1871 v samozalo\xc5\xbebi izdal v Gradcu. V revijah je sodeloval z mnogimi \xc4\x8dlanki. Na Seniku je sodeloval z duhovniki murskosobo\xc5\xa1ke dekanije pri izdajanju \xc5\xa1olskih u\xc4\x8dbenikov za katoli\xc5\xa1ke \xc5\xa1ole Slovenske krajine._NEWLINE_Leta 1887 bil preme\xc5\xa1\xc4\x8den v Gornjo Lendavo, kjer je umrl v 51 letu starosti za tuberkulozo. V mrli\xc5\xa1ko mati\xc4\x8dno knjigo za leto 1891 je kaplan \xc5\xa0tefan Kocjan iz Sodi\xc5\xa1incev (kasneje \xc5\xbeupnik v \xc5\xa0tevanovcih), ki je bil po \xc5\xbdemli\xc4\x8devi smrti do 13. februarja 1892 administrator na Gornji Lendavi, vpisal smrt in pogreb pisatelja v mad\xc5\xbear\xc5\xa1\xc4\x8dini. Na pogrebu bil je prisoten Vendel Ratkovi\xc4\x8d. Gorb ima v pokopali\xc5\xa1\xc4\x8du na Francovem brejgu (Francovom brejgi). Nagrobni spomenik z mad\xc5\xbearskim napisom sta postavila grof Tivadar Sz\xc3\xa9chenyi in njegova soporoga.'